text: Hjemmeværnet: Slut med våben
  10 marts 2015 kl. 19.47
  Hjemmeværnsfolk må sige farvel til våbnene.
  Nu er det slut med, at hjemmeværnsfolk har skydeklare våben hjemme hos sig selv. 
  Hjemmeværnets ledelse har besluttet, at de 4328 medlemmer af Hjemmeværnet, der har våben i hjemmet, skal aflevere bundstykkerne, så våbnene ikke umiddelbart kan bruges.
  Det er en reaktion på terrorhandlingen i København, hvor der blev benyttet et våben, der var stjålet i hjemmeværnet.
  På et politisk møde tirsdag aften i Skibelund Krat ved Vejen kaldte den konservative forsvarsordfører Mike Legarth det for en panikreaktion, når Hjemmeværnet ændrer sin praksis for opbevaring.
  